שיחה:הרא קרישנה

message: אם לא לאחד, לפחות לשנות את שם הערך למהא-מנטרה בגינס - שיחה 19:42, 21 באוגוסט 2010 (IDT)
replies: text: המנטרה מוכרת הרבה יותר כ"הרא קרישנה" מאשר כ"מהא-מנטרה". בנוסף למנטרה, השם "הרא קרישנה" מתייחס גם לתנועת הרא קרישנה וגם לרקע ההיסטורי שלה, הגאודיה ואישנויזם. אפשרות אחת היא לצור דף פירושונים, אבל מכיוון שיש רק שלוש אופציות מרכזיות אני מבקש לעקוב אחרי הנוסח בויקיפדיה האנגלית: הערך הראשי הוא הרא קרישנה, והכיתוב הראשוני הוא: לשימושים נוספים, ראו גאודיה ואישנויזם או התנועה הבינלאומית למען תודעת קרישנה. אני מעדכן ערכים אלו במקביל FactsActivist - שיחה 00:17, 22 באוגוסט 2010 (IDT)
replies: text: :עדיף לאחד לערך אחד על התנועה והסלוגן ולהשאיר הפניות מתאימות מכל הטיות השם הרה ראמה Tar - שיחה 00:20, 22 באוגוסט 2010 (IDT)
replies: text: ::"הרא קרישנה" היא מנטרה שמקורה בכתבי הקודש העתיקים של הודו, לא סלוגן. התנועה, לעומת זאת, היא תנועה מודרנית. יש ביניהם קשר טבעי, אבל לכל אחד מהם מגיע ערך בפני עצמו, בדיוק כמו בויקיפדיה האנגלית. ציר הזמן הוא: מנטרה אופנישדית (הרא קרישנה), התפתחות בימי הביניים (גאודיה ואישנויזם) ותנועה מודרנית (התנועה הבינלאומית למען תודעה קרישנה, שנות ה-60 ואילך). אפשר לעשות להם אזכורים מקבילים, ("ראה ערך מורחב" וכו') אבל האיחוד המוחלט שלהם יהיה פשוט שגוי מבחינה היסטורית ואינפורמטיבית. יש כבר מודל קיים ומקובל של שלושה ערכים נפרדים בויקיפדיה האנגלית, למה לא ליישם אותו? FactsActivist - שיחה 01:01, 22 באוגוסט 2010 (IDT)
replies: text: :::הויקיפדיה העברית מתנהלת בצורה שונה מאשר הויקיפדיה באנגלית והכללים בויקיפדיה באנגלית לא מחייבים את הויקיפדיה העברית. לכן הדיון צריך להתמקד בתוכן ולא בהשוואות. יש חפיפה גדולה מאד בין הערכים, ציר משותף, מכנה משותף ותכנים משותפים. לדעתי פיצול יהיה מלאכותי ויקשה על הבנת הנושא Tar - שיחה 01:07, 22 באוגוסט 2010 (IDT)
replies: text: ::::מבחינת התוכן, לא מדובר כאן בפיצול אלא בשני ערכים נפרדים: "הרא קרישנה (מנטרה)" ו"התנועה הבינלאומית למען תודעת קרישנה". ברגע שמופיע קישור עליון בתחילת הערכים ("פירוש נוסף, נוכחי, אחר") הגישה למידע הרלוונטי הופכת לקלה יותר. ההצעה לאחד אותם היא זו שתקשה על הבנת הנושא: כדי לקרוא על מנטרה עתיקה בסנסקריט המשתמש יצטרך לגלול דפים שלמים שעוסקים בכל ההיבטים החברתיים והפוליטיים של התנועה המודרנית, ולהפך. חוץ מזה, יש עוד מסורות בהינדואיזם שמשתמשות במנטרה זו לצורך תרגול רוחני (כזרמים שאיוויסטיים), ולכן לא יהיה מדויק לכלול את המנטרה באופן בלעדי בדף התנועה, ויש לתת לה ערך משלה.

text: ::::הבה ונתמקד גם בתוכן העברי: דיברנו על שלושה ערכים מרכזיים -- תפילה (הרא קרישנה), תאולוגיה + ענף (גאודיה ואישנויזם) ותנועה מודרנית (התנועה הבינלאומית למען תודעת קרישנה). להמחשה פשוטה:
 שמע ישראל (תפילה) יהדות (תיאולוגיה) יהדות אשכנז (תיאולוגיה + ענף) חסידות חב"ד (תנועה מודרנית)
 הללויה (תפילה) נצרות (תיאולוגיה) נצרות קופטית (תיאולוגיה + ענף) אוונגליזם (תנועה מודרנית)
 צלאה (תפילה) אסלאם (תיאולוגיה) האסכולה החנבלית (תיאולוגיה + ענף) והאביה (תנועה מודרנית)
 אום מאני פדמה הום (תפילה) בודהיזם (תיאולוגיה) בודהיזם טיבטי (תיאולוגיה + ענף) וכו'.

text: ::::אפילו לנ נח נחמ נחמן מאומן, שמקורה אינו בכתבי קודש עתיקים, יש דף נפרד, לא תחת חסידות ברסלב. וישנם עוד ערכים רבים כדוגמת אלו. איחוד של הערכים הנפרדים "הרא קרישנה (מנטרה)", "גאודיה ואישנויזם" ו-"התנועה הבינלאומית למען תודעת קרישנה" יהיה לא רק שגוי, אלא גם מפלה.  FactsActivist - שיחה 03:17, 23 באוגוסט 2010 (IDT)

message: יש לי בעיה קשה עם הפסקה "בילבול עם תרבות ההיפים". אפשר לדבר על אזכורים בתרבות, אבל להגיד שהתבלבלו בין שני אלו, נראה לי גורף מדי ולא מדוייק. דורית 01:13, 22 באוגוסט 2010 (IDT)
replies: text: לאחר שלא התקבלה תגובה בנושא, אני מעבירה לכאן את הפסקה. לפני שהיא מוחזרת לערך, ראוי ביותר כי תשוכתב ותמוסמך. דורית 18:56, 23 באוגוסט 2010 (IDT)
העברה מהערך:
בשנות ה-60 המאוחרות ותחילת שנות ה-70, חל לעיתים בילבול ציבורי בין אנשי תנועת הרא קרישנה לבין ההיפים, אשר דגלו בשלום, שוויון, אהבה ומין חופשי, שימוש בקנאביס ובסמים פסיכדליים אחרים (כמו LSD), בעוד שדרך החיים של הרא קרישנה מתנגדת לשימוש בסמים ולמין שאינו למטרת הבאת ילדים. דוגמא לבילבול מוצגת במחזמר "שיער", העוסק באורח חייה של חבורת היפים הגרים בקומונה בניו יורק, שברוח התקופה שרים על סמים, מין, מרד הנעורים, וגם, כביטוי לפופולריות שקיבלה התנועה בשנים אלו בארה"ב, את המנטרה "הרא קרישנה". איזכור זה עודד תדמית שגויה ל"הרא קרישנה" בציבור.
thread_title: תרבות ההיפים

message: עבודה זרה ממש  מה שכן שמעתי שיש כל מיני סגולות יהודיות מהקבלה שיקרה זה תמימות בעבודת ה אך גם בזה צריך זהירות 1שמה שזה לא מהקבלה או שזה2 אסור להשתמש בזה    3  וכמומן לעמול בתורה ובמיצוות ולהמשיך להיות צדיקים כמו הסבתות שבעיקר רובן עבדו ועובדות ויעבדו את ה יתברך[ידוע שהיו כל מיני סגולות שנילקחו מהאיסלם שזה כבר עבודה זרה אך יש סגולות שזהמהיהדות ומצדיקים וצדיקם הקירו בסגולות האלה ומקובלים אמיתתים שעובדים את ה יתברך והסגולות האלה תוספת קדושה ביזכות ה    עם עמלים בתורה לכן חיבים להתיאץ עם גדול תורה אמיתי או מקובל אמיתי ולהתיעץ אם יד לאחים  93.172.141.175 23:50, 5 בינואר 2013 (IST)
thread_title:  משוב מ-5 בינואר 2013 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.myhklife.co.il
** In גאודיה וישנוה on 2013-05-05 01:20:01, Socket Error: 'Name or service not known'
** In הרא קרישנה on 2013-05-05 03:25:35, Socket Error: 'Name or service not known'
** In גאודיה וישנוה on 2013-05-14 04:12:51, Socket Error: 'Name or service not known'
** In גאודיה וישנוה on 2013-05-14 12:35:21, Socket Error: 'Name or service not known'
** In הרא קרישנה on 2013-05-14 18:47:10, Socket Error: 'Name or service not known'
--Matanyabot - שיחה 21:47, 14 במאי 2013 (IDT)
thread_title:  קישור שבור